Panpour, ing Jepang diarani , iku spésies Pokémon tipe banyu ning Pokémon saka Nintendo lan Game Freak. Digawé déning Ken Sugimori, Panpour pisanan muncul ing dolanan vidéo Pokémon Black lan White lan bacutan sakterusé.

Dikenal minangka Pokémon Semprot, Panpour pisanan muncul ing 2010 ing Pokémon Black lan White.

Panpour bakal évolusi dadi Simipour pas dikenani Water Stone.

Konsép lan ciri 
Panpour, Pokémon Semprot, awujud kethèk warna krèm-biru. Panpour nduwéni mripat ireng bunder, kuping gedhé kang jeroné warna biru padhang, lan irung cilik ireng. Ana bentuk kaya semprotan banyu ing dhuwur sirahé. Bagian rai, tangan, awak pérangan ngisor, tekan sikilé nduwé warna krèm. Awak pérangan ndhuwur warnané biru. Tangané kaya ra nduwé driji, namung jempol. Nanging sikilé nduwé driji telu. Ujung buntuté awujud kembang banyu. Panpour urip ing cedhak umbul banyu. Banyu ing jero bentuk kaya semprotan banyu ing dhuwur sirahé kaya nutrisi, tuwuhan sing disemprot bisa tuwuh gedhé. Panpour ora betah ing panggon garing.

Rujukan

Pranala njaba 
 Panpour ing Bulbapedia